ประกาศคณะกรรมการกํากับหลักทรัพย์และตลาดหลักทรัพย์ที่ กจ. 58/2545เรื่อง หลักเกณฑ์และวิธีการรายงานการได้มาหรือจําหน่ายหลักทรัพย์ของกิจการ อาศัยอํานาจตามความในมาตรา 14 และมาตรา 246 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ที่ กก. 3/2538 เรื่อง หลักเกณฑ์และวิธีการรายงานการได้มาหรือจําหน่ายหลักทรัพย์ของกิจการ ลงวันที่ 6 มีนาคม พ.ศ. 2538ข้อ ๒ ในประกาศนี้ (1) "หลักทรัพย์แปลงสภาพ" หมายความว่า ใบสําคัญแสดงสิทธิที่จะซื้อหุ้น ใบแสดงสิทธิในการซื้อหุ้นเพิ่มทุนที่โอนสิทธิได้ หุ้นกู้แปลงสภาพ หรือหลักทรัพย์อื่นที่อาจแปลงสภาพแห่งสิทธิเป็นหุ้นได้ ที่กิจการเป็นผู้ออก เพื่อให้สิทธิซื้อหรือแปลงสภาพเป็นหุ้นของกิจการนั้นเอง (2) "กิจการ" หมายความว่า บริษัทที่มีหลักทรัพย์จดทะเบียนในตลาดหลักทรัพย์ บริษัทที่มีหลักทรัพย์ซื้อขายในศูนย์ซื้อขายหลักทรัพย์ หรือบริษัทมหาชนจํากัด (3) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บุคคลที่มีหน้าที่ต้องรายงานการได้มาหรือจําหน่ายหลักทรัพย์ของกิจการตามมาตรา 246 ยื่นรายงานตามแบบ 246-2 ที่สํานักงานประกาศกําหนด ต่อสํานักงานภายในวันทําการถัดจากวันที่ได้มาหรือจําหน่ายหลักทรัพย์ของกิจการนั้น โดยปฏิบัติตามหลักเกณฑ์ดังต่อไปนี้ (1) รายงานให้จัดทําเป็นภาษาไทยหรือภาษาอังกฤษ ทั้งนี้ รายงานหนึ่งฉบับใช้สําหรับการรายงานข้อมูลหลักทรัพย์หนึ่งประเภท (2) ในกรณีเป็นการรายงานการได้มาซึ่งหลักทรัพย์ที่กิจการออกใหม่ วันที่ได้มาซึ่งหลักทรัพย์นั้นให้หมายถึง (ก) วันที่กิจการจดทะเบียนเปลี่ยนแปลงทุนชําระแล้วกับกระทรวงพาณิชย์แล้วเสร็จ ในกรณีที่หลักทรัพย์ที่ได้มาเป็นหุ้น (ข) วันที่กิจการออกหลักทรัพย์ดังกล่าว ในกรณีที่หลักทรัพย์ที่ได้มาเป็นหลักทรัพย์แปลงสภาพ (3) การคํานวณร้อยละของหลักทรัพย์ที่ถือครองให้เป็นไปตามหลักเกณฑ์ดังนี้ (ก) ในกรณีหลักทรัพย์ที่รายงานเป็นหุ้นจํานวนหุ้นทั้งหมดที่ถือครอง x 100จํานวนหุ้นที่จําหน่ายได้แล้วทั้งหมดของกิจการ (ข) ในกรณีหลักทรัพย์ที่รายงานเป็นหลักทรัพย์แปลงสภาพ จํานวนหุ้นทั้งหมดที่จะได้มาหากมีการใช้สิทธิตามหลักทรัพย์แปลงสภาพทั้งหมดที่ถือครองx100จํานวนหุ้นที่จําหน่ายได้แล้วทั้งหมดของกิจการข้อ ๔ เมื่อบุคคลใดได้แจ้งข้อมูลต่อสํานักงานเพื่อประโยชน์ในการดําเนินการใดๆ ที่เกี่ยวข้องกับบทบัญญัติในส่วนที่ว่าด้วยการเข้าถือหลักทรัพย์เพื่อครอบงํากิจการ หรือได้แสดงในรายงานการได้มาหรือจําหน่ายหลักทรัพย์ของกิจการที่ยื่นต่อสํานักงาน ว่าตนเป็นกลุ่มเดียวกับบุคคลใดในการเข้าถือหลักทรัพย์ของกิจการ นับแต่เวลาดังกล่าวเป็นต้นไป หน้าที่ในการรายงานตามมาตรา 246 ให้พิจารณาจากผลรวมของหลักทรัพย์ที่ถือโดยบุคคลทุกรายในกลุ่ม และบุคคลตามมาตรา 258 ของบุคคลในกลุ่ม รายงานตามวรรคหนึ่งจะจัดทําและยื่นโดยบุคคลใดที่ข้อมูลต้องถูกรวมอยู่ในรายงานตามวรรคหนึ่งก็ได้ และเมื่อได้ยื่นต่อสํานักงานแล้ว ให้ถือว่าผู้ได้มาหรือจําหน่ายนั้นได้รายงานการได้มาหรือจําหน่ายหลักทรัพย์ต่อสํานักงานตามมาตรา 246 แล้ว ข้อ ๕ ในกรณีที่เป็นการได้มาซึ่งหลักทรัพย์เนื่องจากการทําคําเสนอซื้อหลักทรัพย์ที่อยู่ภายใต้บังคับแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ หากผู้ได้มาจากการทําคําเสนอซื้อได้รายงานผลการซื้อหลักทรัพย์ตามคําเสนอซื้อตามแบบ 256-2 ของประกาศดังกล่าวต่อสํานักงานแล้ว ให้ถือว่ารายงานผลการซื้อหลักทรัพย์ตามแบบ 256-2 ดังกล่าวเป็นรายงานการได้มาตามประกาศนี้แล้วข้อ ๖ ในการรายงานการได้มาหรือจําหน่ายหลักทรัพย์ของกิจการตามประกาศนี้ ให้ผู้รายงานส่งสําเนารายงานดังกล่าวให้แก่องค์กรดังต่อไปนี้โดยทันทีหลังจากยื่นรายงานการได้มาหรือจําหน่ายหลักทรัพย์ของกิจการต่อสํานักงาน (1) ตลาดหลักทรัพย์ กรณีหลักทรัพย์ที่รายงานเป็นหลักทรัพย์จดทะเบียนในตลาดหลักทรัพย์ (2) ศูนย์ซื้อขายหลักทรัพย์ กรณีหลักทรัพย์ที่รายงานเป็นหลักทรัพย์ที่ซื้อขายในศูนย์ซื้อขายหลักทรัพย์ ข้อ ๗ ให้ถือว่าการจําหน่ายหลักทรัพย์แปลงสภาพเป็นการจําหน่ายที่ไม่มีผลทําให้มีการเปลี่ยนแปลงผู้บริหารหรือธุรกิจของกิจการ และให้บุคคลที่จําหน่ายหลักทรัพย์แปลงสภาพได้รับยกเว้นการรายงานการจําหน่ายหลักทรัพย์ดังกล่าวข้อ ๘ ประกาศนี้ให้ใช้บังคับตั้งแต่วันที่ 1 มกราคม พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 27 ธันวาคม พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์